CELEX: 62011TN0330
Language: sk
Date: 2011-06-15 00:00:00
Title: Vec T-330/11: Žaloba podaná 15. júna 2011 — MasterCard a i./Komisia

13.8.2011   
            
            
               SK
            
            
               Úradný vestník Európskej únie
            
            
               C 238/34
            
         Žaloba podaná 15. júna 2011 — MasterCard a i./Komisia
   (Vec T-330/11)
   2011/C 238/59
   Jazyk konania: angličtina
   
      Účastníci konania
   
   
      Žalobkyne: MasterCard, Inc. (Wilmington, Spojené štáty), MasterCard International, Inc. (Wilmington, Spojené štáty) a MasterCard Europe SPRL (Waterloo, Belgicko) (v zastúpení: B. Amory, V. Brophy a S. McInnes, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zamietol žalobu ako neprípustnú,
            
         
               —
            
            
               v celom rozsahu zrušil negatívne rozhodnutie Komisie založené na výnimke v článku 4 ods. 3 prvom pododseku nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331),
            
         
               —
            
            
               rozhodol, že výklad článku 8 nariadenia (ES) č. 1049/2001, ktorý podala Komisia, nemá oporu v práve a
            
         
               —
            
            
               zaviazal Komisiu na náhradu trov konania vrátane trov konania žalobkýň.
            
         
      Dôvody a hlavné tvrdenia
   
   Na podporu svojej žaloby, žalobkyne uvádzajú dva žalobné dôvody.
   
               1.
            
            
               Prvý žalobný dôvod sa zakladá na tom, že Komisia porušila článok 4 ods. 3 a článok 8 ods. 1 nariadenia (ES) č. 1049/2001 tým, že:
               
                           —
                        
                        
                           nepreukázala, že sú splnené podmienky článku 4 ods. 3 prvého pododseku nariadenia (ES) č. 1049/2001,
                        
                     
                           —
                        
                        
                           skutočnosti, o ktoré sa opierala, sú zo skutkového hľadiska nepresné a
                        
                     
                           —
                        
                        
                           existuje naliehavý verejný záujem na zverejnení dokumentov, ktoré predložili EIM Business a Policy Research v rámci štúdie „Náklady a výhody obchodníkov pri prijímaní rôznych platobných metód“ (COMP/2009/D1/020).
                        
                     
         
               2.
            
            
               Druhý žalobný dôvod sa zakladá na tom, že Komisia sa dopustila nesprávneho právneho posúdenia, keď porušila článok 8 ods. 1 a 2 nariadenia (ES) č. 1049/2001, ako aj článok 2 prílohy k rozhodnutiu Komisie, ktorým sa mení a dopĺňa jej rokovací poriadok (Ú. v. EÚ L 55, 2010, s. 60) tým, že:
               
                           —
                        
                        
                           nechala protiprávne nanovo plynúť lehotu na prieskum,
                        
                     
                           —
                        
                        
                           protiprávne predĺžila lehotu na prieskum o 15 pracovných dní.